open-index/open-wikipedia-markdown huggingface dataset:
Hero et Leander

thumb|Hero Leandro obviam it (Ioannis Pichore opus saeculi XV, BNF Fr874)
**Hero et Leander** (Graece Ἡρὼ καὶ Λέανδρος) sunt fabulae Graecae personae, quam Ovidius in *Heroidibus* et Musaeus Grammaticus narrant; temporibus recentioribus Christophorus Marlovius (*Hero and Leander*), Fridericus Schillerus, Franciscus Grillparzer, Athanasius Fet, Alexander Kuprin, Iosephus Brodskij aliique hanc fabulam tractaverunt.

## Fabula
Hero Veneris sacerdos Sesti habitabat, Leander autem amans eius Abydi in litore Hellesponti altero; Hero quaqua nocte ei ignem in turri alta incendebat, quem ignem Leander ut pharum spectans fretum tranabat. Sed cum tempestate facta ventus ignem exstinxisset, Leander undis aestuantibus demersus est; corpus eius undae ad pedes Heronis expectantis attulerunt. Virgo de turri in mare se deiecit. Turrem Heronis Sesti incolae monstrabant.

## Notae
## Fontes
* Ovidius, *Heroides* XVIII–XIX; *Ars amatoria* II 249–250
* Musaeus Grammaticus, *De Herone et Leandro*

Categoria:Mythologia Graeca
Categoria:Heroides (Ovidius)
Acontius

thumb|Cydippe malum spectat ( pictura)
**Acontius** (Graece  Ἀκόντιος) est persona fabulae Graecae, quam Callimachus in *Aetiis* et Ovidius in *Heroidibus* narraverunt.

## Fabula
Acontius ex Iulide urbe Cea e gente Minois Cydippem Naxiam in festo Dianae in Delo insula celebrato vidit et amavit. Noverat, ut iusiurandum in templo Dianae factum falli non posset, et malum ad pedes Cydippae iecit, quo inscriptum erat: *per Dianae templum iuro se Acontio nuptum iri*. Cydippe malum sustulit et inscriptionem legit. Quotiens Cydippae nuptiae paratae erant, totiens Diana morbum ei miserat, donec pater eius oraculum Apollinis rogavit; Apollo de iusiurando et de Acontio rettulit, quem pater Cydippae invenit et filiam ei dedit.

## Notae
## Fontes
* Ovidius, *Heroides* XX–XXI
* Callimachus, *Aetia*, frg. 67

Categoria:Mythologia Graeca
Categoria:Heroides (Ovidius)
Dorothea (sancta)

[thumb|Sancta Dorothea ([Imagines piae|imago pia Theodisca initio saeculi XVIII)]]
**Dorothea Caesariensis** (Graece Δωροθέα, nata Caesareae anno 279 vel 284; mortua anno 311) est martyr Christiana, cuius memoria die 6 Februarii colitur. 

## Vita
Dorothea virgo Christiana tempore Diocletiani imperatoris ab Apricio (vel Sapricio) praefecto capta est, ut a fide recusaret; Apricius, cum nihil impetravisset, eam duabus sororibus, id est, Christe et Calliste, quae a fide nuper apostatabant vitae doloribus, Dorotheam commendavit, ut eam averterent a Christo; sed Dorothea eas iterum convertit ad Christum, ita ut in cuppam missae per praefectum incensae ad martyrii palmam pervenerint. Postea vero, cum Dorothea ad locum poenarum, ubi et passa est, ducebatur, Theophilus quidam scholasticus eam derisuit et rogavit, ut ad paradisum vadens a sponso eius Christo mala et rosas florentes sibi mitteret, citius et mala matura et rosas florentes, quamvis hiems erat, Theophilo porrexit (nam angelus pueri forma visus haec Dorotheae dedit). Quae cum vidisset Theophilus, mox Christum confessus est et sub eodem praefecto capite plexus martyrizavit. 

## Fontes
* Passio Dorotheae (ab Aloysio Lipomano Veronensi)
* Passio Dorotheae (a Hrabano Mauro composita)
* Dorotheae Theophilo epistola (e *Heroidibus* Helii Eobani Hessi)
* Passio Dorotheae 

Categoria:Martyres
Categoria:Sancti
Ludolphus van Ceulen

thumb|Ludolphus van Ceulen.
**Ludolphus van Ceulen** (natus Hildesiae die 28 Ianuarii 1540; mortuus die 31 Decembris 1610) fuit mathematicus Batavo-Germanus.

Professor mathematicae Academiae Lugduno-Batavae anno 1600 factus, rationem numeri constantis π calculare conatus est, quod "3.1415926535897932384..." aestimavit.

## Nexus externi 
*De Ludolpho van Ceulen.

Categoria:Mathematici Germaniae
Categoria:Mathematici Nederlandiae
Categoria:Mortui 1610
Categoria:Nati 1540
Tazobactamum

**Tazobactamum** est antibioticum beta-lactamo, ergo medicamentum pharmaceuticum quoque, in infectionibus tractandibus bacteriis secundum classificationem Gramiensem positivis atque negativis causa. Tazobactaumum ipsum paucos effectus antimicrobiales exercet, at in combinatione contra contagiones graviores utilissimus est, ut cum piperacillino vel ceftolozano.

Exempla morborum, qui ad Tazobactamum respondant, sunt pneumonia vel cystitis.

Adhibetur die ter, per venam solum.

## Natura Tazobactami 
### Contextus 
Antibiotica beta-lactamo anulum beta-lactamum continent. Destructio anuli huius ope enzymi beta-lactamasis effectus antibiotic terminat. Nimirum inhibitores beta-lactamasis destructionem inhibent. Tazobactamum est talis inhibitor beta-lactamasis, et pariter unum ex antibioticis beta-lactamo. 
### Natura chemica 
Nomen IUPAC suum est acidum (2S,3S,5R)-3-methylo-4,4,7-trioxo-3-(triazolo-1-ylmethylo)-4λ6-thia-1-azabicyclo[3.2.0]heptanum-2-carboxylicum. Formula chemica summa Tazobactami est , massa molaris sua 300.29 g/mol.
### Natura pharmacologica 
Tazobactum est tale medicamentum cum virtutibus destructionem antibiotici inhibiendi, simul antimicrobialibus tamen paucis, at in combinatione tandem, ut cum piperacillino, virtutes suas offert. Substantia in codice ATC reperitur: 

### Effectus non grati 
Cum Ciprofloxacini consumptione effectus secundarios et interactiones observati sunt. Effectus adversarii, qui observari possunt:
* Somnolentia
* Depressio mentis
* Diminutio actionum organorum sensoriorum
* Depressio respiratoria, dyspnoea 
* Dermatitis
* Mala gastrointestinalia

* Bacterium

## Pinacotheca 

Fasciculus:Piperacillin.svg|Piperacillinum
Fasciculus:Ceftolozane Structual Formular V2.svg|Ceftolozanum

## Notae 
Categoria:Antibiotica beta-lactamo
Thais (sancta)

thumb|Sancta Thais in monasterio (chalcographia Batava initio saeculi XVII facta)
**Thaïs Alexandrina** (Graece Θαΐς), anno 340 mortua, est sancta monacha eremitis Christiana, cuius memoriam ecclesia Catholica 8 Octobris colit, Ecclesia Orthodoxa 8 Octobris calendario Iuliano.

## Vita
Meretricis filia et ipsa meretrix, Thais magnam pecuniam de civibus Alexandrinis recipiebat; sanctus Paphnutius ad eam venit et sermone eius persuasa Thais omnes divitias suas in foro incendit et in monasterium abit, ubi tres annos in solitudine degit, semel die aliquod edens. Post tres annos Paphnutius sanctum Antonium interrogavit, an Deus Thaidi ignosceret; Antonius discipulos suos orare iussit, et Paulo Simplici discipulo visio fuit: vidit in caelo lectum pretiosum stratis incredibilibus opertum et a tribus 	virginibus claris custoditum. *Hoc est Antonio magistro meo*, Paulus clamavit; sed vox ei respondit: *Non, sed Thaidi*. Paphnutius Thaidi dixit, ut Dominus peccata eius ignovisset, sed cum e solitudine eam educi temptavisset, Thais noluit. Post quindecim dies aegra facta est et cum etiam tres dies praeteriissent, mortua est.

[thumb|Sancta Thaïs ([Parmigianino)]]
## In litteris
Vita Thaidis Graeca a Dionysio Exiguo Latine versa est; nota est et vita Latina anonyma; et in *Legendam auream* Thaidis vita inclusa est. Marbodus Redonensis hexametris vitam narravit. Hrotsvitha Gandeshemensis drama de Thaide et Paphnutio composuit. In *Heroidibus* Helii Eobani Hessi epistolas Thaidis et Paphnutii invenire potes.

## Notae
## Nexus externi
* De vitis Thaidis, cum nexibus 
* Vita Thaidis in *Legenda aurea* (p. 677)
* Vitae Thaidis in *Actibus Sanctorum* (cum carmine Marbodi)

Categoria:Sancti
Categoria:Monachi
Categoria:Eremitae
Categoria:Incolae Aegypti Graecoromanae
Ligatura (medicina)

[thumb|Interruptio fluxus structurae cavae per ligaturam fit: Primum [Forceps (instrumentum medicum)|forcipe lumen comprimitur, deinde (imagine) sutura infra forcipem circum vas ducitur et ligaturae angustia nodulo secure perficitur. Postremo forceps apertur: Clausa.]]
**Ligatura** in chirurgia vel actionibus medicis est clausura structurarum cavarum minorum, de consuetudine vasorum sanguineorum aut aliorum (e.g. urethrae), ut sanguinis vel alius umoris fluxu obstent.

* Ligatura simplex — tubulus circumducitur simplex
* Ligatura duplex — tubulus circumducitur duplex
* Ligatura percutiens — tubulus acu chirurgica percutitur

## Historia 
Principium litigationis Hippocrate et Galeno attributum est, atque saeculo 16 Ambrosio Paraeo reintroductum, et postremo usus hodiernus annis 1870 – 1880 invenit Iulius Aemilius Péan.

## Notae 
* Sutura chirurgica

## Bibliographia 
* Dunn D. L., Phillips J. (2005) *Wound Closure Manual*, Ethicon, INC, Somerville

Categoria:Opus suendi
Tramen onerarium

[thumb|Tramen onerarium [Union Pacific Railroad|Union Pacific Americae Maio 2016.]]
**Tramen onerarium** est genus traminis quod merces per ferriviam transfert. Singulus vel binarius currus tractorii currus ex more contendunt, quorum numerum infinitum fere sit.

## Descriptio 
Ut turma vehiculorum merces transferendae formatum, reperimus currum tractorium, commune singulum vel duos in numero, ac currus onerarios ab eis contentos. Omni vehiculo cum inter se connexo sunt. Ipsi currus onerarii a nonnullis ad fere infinitos variat. Tramen onerarium in propria via currit, structura traminibus solum facta, qua transitioni perviae ceteri retis viarii licet. Traminis onerarii itinera nationale sive internationale extenduntur. Genera mercium ingenter variant, sicut materiae e natura inventae, partes pro constructione et merces perfectae.

## Bibliographia 
* 

## Notae 
## Nexus externi 
* Definitio etc. apud Wordnik

Categoria:Vehicula
Categoria:Ferrivia
Aquae calidae salientes

thumb|Quomodo scaturigo geyseriana agitatur
**Aquae calidae salientes** vel **scaturigo geyzeriana** est fons calidus, interdum aqua ferventi, quae certum post tempus magna сum vi eicitur et iterum quiescit. Calore vulcanico aqua in scaturiginibus geyzerianis calefit et in regionibus montium igniferorum saepius inveniuntur. Regiones tales sunt Islandia, Saeptum nationale Yellowstone. *Vallis geyzeriana* Kamtschatkae, Nova Zelandia aliaeque. Vocabulum *geyzerianus* originem Islandicam habet; *Geysir* scatirigo magna Islandiae nominatur (de *geysa*, *eici, effundi*).

[thumb|left|Scaturigo *Žemčužnyij* (*Margaritarum*) [Kamtschatkae]]
## Notae
## Nexus externi
* De scaturiginibis geyzerianis saepti nationalis Yellowstone 
* Никаноров А. П. Гейзеры: история открытия и исследований 

Categoria:Vulcanologia
Categoria:Fontes
Cuscus

[thumb|Cuscus cum carne [Camelina (caro)|camelina holeribusque in Algerio meridiano inlatum]]
**Cuscus** (conversio nominis Arabici كسكسي *kuskusī*) est paratio tritici et categoria ferculorum, origine Barbarico, in gastronomia Maghrebina vel Africae boreo-occidentalis celebris. Maria-Theresia Santamaria-Hernández arguit nomen Arabicum ab adiectivo Latino **coscosus* originem duxisse, quod praecipue in Mauretania et fortasse in Hispania adhiberetur. Nomen Latinum *coscus* et *cossus*, quod a priscis linguis Mediterraneis mutuatum est, in mulomedicorum scriptis et in glossariis legitur, atque termites, vermes ligneos et vermes intestinales significat. Adiectivum **coscosus* igitur huic ferculo Mauro ex globulis semolinae facto metaphorice adhiberi potuit.

## Notae 
## Bibliographia 
; Eruditio
* Katharina Graf, "Taste knowledge: couscous and the cook's six senses" in *Journal of the Royal Anthropological Institute* (2022) pp. 1-18

; Praecepta
* 1870 : Urbain-Dubois, *Cosmopolitan cookery: popular studies* (Londinii: Longmans) p. 11 ("'Cuscus' of the Arabs")
* 1911 : Robert H. Christie, *Banquets of the Nations: eighty-six dinners characteristic and typical each of its own country* (Edinburgi: Gray) pp. 18-19, 33-34 ("Algiers: Taam bel horour (couscous); Arabia: Shurbit khaskhas")
* 2025: Santamaría Hernández, M. T., «En los hormigos estaba la clave: etimología latina de (al)cuzcuz», *Revista de Estudios Latinos*, 25(1), pp. 121–152.

Categoria:Ars coquinaria Marocensis
Categoria:Ars coquinaria Algeria
Categoria:Fercula e cerealibus
Categoria:Triticum
Eumelus

**Eumelus** (Graece Εὔμηλος), Admeti et Alcestis filius, fuit dux Thessalorum ex Iolco et Pheris in bello Troiano. Undecim naves duxit et eius equae omnium celerrimae in Achaeorum exercitu iudicabantur. Patroclo mortuo certaminis ab Achille instituti particeps fuit. Achille mortuo in ludis equi Eumeli vicerunt. Inter heroas equo Troiano latentes a posterioribus auctoribus memoratur. In *Alcestide* Euripidea Eumelus adhuc puer in scaenam inducitur ubi matrem mortuam deplorat.
## Notae
Categoria:Heroes Belli Troiani
Categoria:Bellum Troianum
Categoria:Personae Iliadis
Eumelus (discretiva)

* Eumelus, Admeti filius
* Eumelus (Meropis filius) (Antoninus Liberalis, 15)

* Eumelus Corinthius, poeta
* Eumelus Bosporanus, Bospori rex

* *Eumelus*,Sophoclis fabula deperdita

## Nexus interni
*5436 Eumelos, asteroides
Complexus histocompatibilitatis maior

[thumb|Molecula complexus histocompatibilitatis maioris (classis I), pars [membrana cellulae|membranae cellulae haud acris depicta. In statu activo molecula complexus extracellulariter posita est.]]
**Complexus histocompatibilitatis maior** (**CHM**) sive **antigenum leucocytorum humanum** (**ALH**) pars systematis immunitatis est locus geneticus proteinorum, **molecularum CHM** dictarum, *proprietates* alienarum molecularum ostendentium, ut lymphocyti T eas cognoscant, ut alienae moleculae istis proprietatibus ornatae aut statim aut denuo intrantibus, iterum ope cellularum T vel cellularum B (cellularum memoriae immunitatis) destruantur. Locus ex diversis genis compositus est.

Tres classes descriptae sunt
* Classis I — superficie fere omnium cellularum, non erythrocytorum superficiebus
* Classis II — superficie modo cellularum systematis immunitatis
* Classis III

In hominibus invenitur gena CHM in chromosomate 6.

## Gena CHM 
Complexus histocompatibilitatis maior (CHM) est *collectus plurium genorum*, in hominibus omnia gena haec complexuum histocompatibilitatis maiorum in chromosomate sexto locata sunt. Ista gena sunt nominata, directione ab centromero ad telomerum:
* classis I: HLA-DPβ, HLA-DPα, HLA-DQβ, HLA-DQα, HLA-DRβ, HLA-DRα
* classis III: C4, CFB, C2
* classis II: HLA-B, HLA-C, HLA-A
Nomen CHM ad ordinem hunc respondet: Nominatur "HLA-", deinde nomine geni, e.g. DR beta: "DRB". Exemplum: HLA-DQB*03:02:01:08

## Proteina (moleculae CHM) 
Moleculae complexus histocompatibilitatis maioris sunt *producta genetica genorum CHM*.

## Notae 
*Ioannes Dausset
## Nexus externi 
* Definitio CHM 

Categoria:Immunitatis systema
Martha (sancta)

thumb|Incolae Tarasconem draconem, a sancta Martha adductum, occidunt (e )
**Martha Bethaniensis** (saepe *Martha virgo*, *Martha hospita Christi*) est sancta Christiana, mulier myrophora, Lazari a Christo resuscitati et Mariae (quae interdum Maria Magdalene putatur) soror.

thumb|Martha et Maria Christum Bethaniae accipiunt ( pictura)
## In Evangeliis
Martha et soror eius in vico quodam habitabant, quo Iesus visitavit, 
...et mulier quaedam Martha nomine excepit illum in domum suam, et huic erat soror nomine Maria, quae etiam sedens secus pedes Domini audiebat verbum illius; Martha autem satagebat circa frequens ministerium; quae stetit et ait "Domine non est tibi curae, quod soror mea reliquit me solam ministrare; dic ergo illi ut me adiuvet"; et respondens dixit illi Dominus: "Martha, Martha, sollicita es et turbaris erga plurima; porro unum est necessarium; Maria optimam partem elegit, quae non auferetur ab ea" (*Evangelium secundum Lucam*, 10:39–42)

Ex Evangelio secundum Ioannem constat Lazarum fratrem Mariae et Marthae et Iesu amicum cum eis vixisse; cum Lazaro mortuo Iesus ad domum eorum properabat Martha prima ei obviam it dixitque se Iesum Dei Filium esse credere (11:20–27).

thumb|Sancta Martha draconem vincit ( pictura)

## In vitis mediaevalibus
Christo resurrecto Martha cum Lazaro et Maria et sanctis Maximino, Marcello et Cydonio Massiliam Galliae profecti sunt, ut Evangelium praedicerent. Multa de Tarascone dracone saevo a Martha domito narrantur, cuius nomen Tarasco urbs cepit et qui in insigni Tarasconis figuratus est.

## Apud posteriores scriptores... vel scriptrices 
Itala poetria cuius opus posthumum foras editum est, Martha Marchina, itineri illius sanctae epigramma dicavit: *Aspicis ut certo puppis secat aequora cursu,*

*et duce divino flamine carpit iter?*

*Aether, pelle tuis audacem ex orbibus Argon,*

*has auro Phryxi nobiliora vehit**.*

## Notae
*205 Martha
## Nexus externi
* Vita sanctae Marthae in *Legenda aurea* (caput 105, p. 444)
* idem, versio Anglica 
* Vita sanctae Marthae in *Flore sanctorum* Petri Ribadineirae SI, Coloniae Agrippinae 1630, p. 334

Categoria:Personae Novi Testamenti
Categoria:Sancti
Iuscellum falsae testudinis

[thumb|*Mock turtle soup* ("iuscellum falsae testudinis") [Bray (Berceria)|Bray in oppido apud popinam *The Fat Duck* inlatum.]]
**Iuscellum falsae testudinis** (Anglice *mock turtle* et *mock turtle soup*; Theodisce *Mockturtle*) est ferculum artis culinariae Britannicae et Hannoverianae e capite vitulino confectum ut pretiosum iuscellum *Cheloniae mydae* verum imitetur.

thumb|*Mockturtle* ("iusculum falsae testudinis") stilo Hannoveriano confectum.
Iam a saeculo XVIII exeunte tabernae pistoriae Londinienses iuscellum falsae testudinis emptoribus offerebant ut cum pane sorberetur, quod Gulielmus Makepeace Thackeray mythistoricus locutione grandiloqua ''the fragrant potage that mocks the turtle's flavor* nuncupavit ("potagium fragrans quod sapori testudinis illudit"). E nominis ambiguitate Ludovicus Carroll in opere phantastico *Alice's Adventures in Wonderland* creaturam quandam *mock turtle* ("falsam testudinem") finxit: quam pictor Ioannes Tenniel, praecepto culinario ductus, capite pedibusque et cauda vituli ornavit.

## Notae 
## Bibliographia 
[thumb|upright=1.25|*Alice* inter duo animalia mythica sedens, videlicet [gryps|gryphonem falsamque testudinem (quae caput pedesque et caudam vituli habet). Illustratio Ioannis Tenniel mythistoriae Carrollianae *Alice's Adventures in Wonderland* (1865)]]
; Eruditio
* 
* "Mock turtle, Mock turtle soup" in 
* 

; Praecepta
* 1758 : Martha Bradley, *The British housewife* (Londinii [1758]) vol. 2 pp. 449–50 ("*calf's head pie: I have heard many who were very well acquainted with the taste of turtle say, it was a turtle pie. The reason of this is, partly that the flesh of a calf’s head is really like turtle, and partly because the Madeira wine and cayan-pepper give it the same flavour that a turtle gets in the dressing, these being the two principal ingredients*")
* 1758 : 
* 1783 : John Farley, *The London Art of Cookery* (Londinii) 2a ed. (1784) pp. 144-145 ("Mock-turtle soup")
* 1796 : Amelia Simmons, *American Cookery'' ("To dress a calve's head, turtle fashion") (fide  p. 88)
* 1817 : William Kitchiner, ''Apicius Redivivus, or The Cook's Oracle* (Londinii: Bagster) no. 251 ("Mock turtle")
* 1826 : Margaret Dods (i.e. Christiana Isobel Johnstone), *The Cook and Housewife's Manual'' (Edinburgi) pp. 83-85, 225-226 ("Mock turtle soup, Mock turtle or calf's head")
* 1909 : Eleanor L. Jenkinson, *The Ocklye Cookery Book: a book of recipes by a lady and her cook* (Crowborough: H. Wilkins, 1909)pp. 9-10 ("Mock turtle soup")

Categoria:Ars coquinaria Britannica
Categoria:Ars coquinaria Germanica
Categoria:Fercula bubula
Categoria:Sorbitiones
Melicope haleakalae

***Melicope haleakalae*** est species plantarum florentium familiae Rutacearum. In Insulis Havaianis endemica erat, formam fruticum arborumque habens, sed nunc exstincta est.

## Notae
## Nexus externi
*World Conservation Monitoring Centre. 1998. "*Melicope haleakalae.*" *The IUCN Red List of Threatened Species,* pagina e.T33665A9794887. Editio interretialis. doi:10.2305/IUCN.UK.1998.RLTS.T33665A9794887.en.

Categoria:Flora Havaiorum
haleakalae
Categoria:Species plantarum
Melicope makahae

***Melicope makahae*** est species plantarum florentium familiae Rutacearum. In Iugo Waianae Oahu insulae in Insulis Havaianis endemica est, formam fruticum arborumque habens. Detrimentum habitationis ei minatur.

## Notae
## Nexus externi
*World Conservation Monitoring Centre. 1998. "*Melicope makahae.*" *The IUCN Red List of Threatened Species,* pagina e.T33671A9801685. Editio interretialis. doi:10.2305/IUCN.UK.1998.RLTS.T33671A9801685.en

Categoria:Flora Havaiorum
makahae
Categoria:Species plantarum
Epiglottitis

thumb|*Signum pollicis* apud epiglottitidem visibile.
**Epiglottitis** (ICD-10: J05.1) est inflammatio epiglottidis, structurae cartilagineae laryngis. Est necessitas medica, saepe contagione *haemophili influenzae* causa.

Tractatio morbi per antibiotica vel glucocorticoida commendatur. Praeventio per vaccinum Hib fit.

Fasciculus:Epiglottitis endoscopy.jpg|Epiglottitis per laryngoscopiam visibilis

## Notae 
## Nexus externi 
* *medscape* de epiglottitide 

Categoria:Morbi
Interceptio regiminis Birmaniae anno 2021

**Interceptio regiminis Birmaniae anno 2021** est interceptio regiminis a potestate militaris in Birmania die 1 Februarii 2021 fit, a quo Aung San Suu Kyi et Win Myint, praeces Birmaniae auctoritatem privati sunt et in custodia dantur. Dux generalis qui interceptionem agit est Min Aung Hlaing.

Multi civitates et Unio Europaea hanc rem interceptionis condamnant.

## Notae 
Categoria:Birmania
Categoria:Res novae
Categoria:2021
Toddalioideae

**Toddalioideae** sunt subfamilia plantarum florentium familiae Rutacearum. Nomen taxinomicum a Carolo Koch botanista Germanico anno 1869 institutum est.

## Genera selecta
* *Acronychia*
* *Amyris*
* *Araliopsis*
* *Balfourodendron*
* *Casimiroa*
* *Dictamnus*
* *Diphasia*
* *Fagaropsis*
* *Halfordia*
* *Helietta*
* *Hortia*
* *Maclurodendron*
* *Melicope*
* *Oricia*
* *Oriciopsis*
* *Orixa*
* *Phellodendron*
* *Ptelea*
* *Sarcomelicope*
* *Skimmia*
* *Stauranthus*
* *Teclea*
* *Toddalia*
* *Toddaliopsis*
* *Vepris*

## Nexus externi
Categoria:Subfamiliae plantarum
Aberratio

thumb|Variatio perennis directionis lucis stellae a terra observatur.
**Aberratio** est erratio a quodam loco vel ab alia norma. Aberratio in astronomia est variatio positionis stellarum, quae oritur cum tellus, perenne circum solam revolvens et diurne circum axem contra lucem finito velocitate stellarum rotans, moveretur.

Iacobus Bradley aberrationem anno 1725 invenit.

## Notae 
## Nexus externi 
Categoria:Astronomia
Categoria:Mechanica caelestis
Pactio Ramsar

[thumb|[logotypus Pactionis Ramsar]]
**Pactio Ramsar** est pactio internationalis ad locum uliginosum et circumiecta naturalia de diversitate biologica protegendum decreta a Nationibus Unitae est die 2 Februarii 1971 in Ramsar, urbs Iraniae et in potestatem iit die 21 Decembris 1975.

Hodie mense Ianuarii anno 2021, 171 civitates hanc ratam habent.

*Conservationis status
*Dies mundialis locus uliginosi
*Oecologismus

## Nexus externi 
*Situs publicus

Categoria:Circumiectus
Categoria:Oecosystemata
Categoria:Diversitas biologica
Categoria:Nationes Unitae
Iacobus Bradleius

(Anglice *James Bradley*), natus Sherborne in vico prope Cheltenhamiam die incerto inter annos 1692 et 1693; mortuus Chalfordiae in oppido die 13 Iulii 1762) fuit clericus et astronomus Anglicus.

## De vita
Post eruditionem scholarem annis ab 1711 ad 1717 Oxoniae theologiae studebat; anno 1718 clericus institutus est. Illo tempore etiam res astronomicas colebat. Anno 1721 in universitate Oxoniensi professor nominatus est, ubi lectiones in "philosophia experimentali", quod res scientiarum naturalium est, reddit. Anno 1742 Edmundum Halley astronomum regalem in officio secutus est.

Anno 1725 Bradleius aberrationem lucis ad stellam Gamma Draconis et postea nutationem axis telluris notavit. Cum instrumento, quod *quadrans muralis* vocatur, in speculam Grenovicensi per duodecim annos positiones circa quattuor milia stellarum mensuravit. Propter huius operis diligentiam Fridericus Gulielmus Bessel posterea ex eis datis catalogum creare potuit sub titulo *Fundamenta Astronomiae*.

Bradleius societatis Regalis Societas Londini sodalis fuit ab anno 1718. Praeterea Academiae Scientiarum Borussica et Academiae Scientiarum Francicae et Academia Scientiarum Russicae sodalis erat.

## Notae 
* 2634 James Bradley

## Nexus externi 
* Register divulgationum Iacobi Bradley
  		  	

Categoria:Astronomi Britanniae
Categoria:Clerici Britanniae
Dies mundialis locorum uliginosorum

**Dies mundialis locorum uliginosorum** est dies internationalis die 2 Februarii celebratur quoque anno a Nationibus Unitis, ad diversitatem biologicam locorum uliginosorum et circumiectus naturalis protegendam et promovendam. Origo diei est dies quando Pactio Ramsarensis decreta est.

Sententia anno 2019 "Loca uliginosa et mutatio climatica" fuit, anno 2020 "Loca uliginosa et diversitas biologica", anno 2021 "Loca uliginosa et meteorologia", anno 2022 "Actio locorum uliginosorum pro populo et natura", anno 2023 "Locos uliginosos destractos revitalisere et restaurare" et anno 2024 "Locos uliginosos et bene esse humanum" est. 

*Biotopus
*Circumiecta naturalia
*Dies internationalis diversitatis biologicae

## Nexus externi 
*Situs publicus (Anglice)

Categoria:Diversitas biologica
Categoria:Nationes Unitae
Categoria:Oecosystemata
Categoria:Paludes
Categoria:Ritus Februarii
Heimskringla

thumb|Folium *Codicis Frisiani* Heimskringlae
***Heimskringla*** (Nordice *Orbis terrarum*) vel ***Historia regum Norvegicorum*** est collectio fabularum (*saga*) Scandinaviae antiquae. Snorro Sturlaeus eam composuisse habetur. Res gestae a temporibus fabulosis (nam ab Othino narratio incipit) usque ad finem saeculi XII descriptae sunt.

## Notae
## Nexus externi
* Editio Gerhardi Schöning cum versione Latina (Hauniae 1777)

Categoria:Scripta saeculo 13
Categoria:Islandiae scripta
Categoria:Litterae Nordicae antiquae
Categoria:Litterae Latine versae
Categoria:Saga
Andreas Gustavus Citroën

thumb|**Andreas Gustavus Citroën anno 1932 pictus**
**Andreas Gustavus Citroën** (natus die 5 Februarii 1878, mortuus die 3 Iulii 1935) fuit ingeniarius Francicus, qui anno 1919 societatem Citroën creavit. Alma mater eius erat Schola Polytechnica Francica.
[thumb|[Rota dentata, quae origo logotypi **Citroën** facta est]]
[thumb|[Sepulcretum familiae **Andreae Gustavi Citroën**]]

## Notae
Categoria:Citroën
Categoria:Incolae Franciae
Categoria:Nati 1878
Categoria:Mortui 1935
Golden Delicious

thumb|Malum cultivarietatis Golden Delicious
**Golden Delicious** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Golden Delicious in comitatu  Virginiae Occidentalis anno fere 1890 primum evoluta est, cultore A. H. Mullins. In Angliam anno 1926 ab Eduardo Bunyard introducta est. Inter mala in Unione Europaea emptoribus desideratissima nostris diebus locum primum, in Civitatibus Foederatis Americae locum sextum tenet.

## Bibliographia 
* Cheryl R. Hampson, Henk Kemp, "Characteristics of Important Commercial Apple Cultivars" in D. C. Ferree, I. J. Warrington, edd., *Apples. Botany, Production and Uses* (CABI Publishing, 2003) pp. 64-66
* Joan Morgan, Alison Richards, *The Book of Apples* (Londinii: Ebury Press, 1993) pp. 212-213

## Nexus externi 
* "Apple dashboard" (Commissio Europaea)
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Red Delicious

[thumb|Malum cultivarietatis Red Delicious in  [Virginiae productum]]
**Red Delicious**, rite **Delicious** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Red Delicious in vico Old Peru prope Osceolam Iovae annis 1870 primum evoluta est, cultore Jesse Hieatt. E surculo mali sylvestris, insitione aliqua decidente, floruit. Varietates Richared, Starking necnon aliae ex hac proveniunt. Inter mala in Unione Europaea emptoribus desideratissima nostris diebus locum quintum, in Civitatibus Foederatis Americae locum secundum tenet.

## Bibliographia 
* Joan Morgan, Alison Richards, *The Book of Apples* (Londinii: Ebury Press, 1993) p. 200 ("Delicious")

## Nexus externi 
* "Apple dashboard" (Commissio Europaea)
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Jonathan (malum)

[thumb|Mala cultivarietatis Jonathan (JMLA 1) [Brogdale in vico apud Collectum fructuum nationale]]
**Jonathan** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Jonathan Woodstock in oppido Novi Eboraci ante annum 1826 primum evoluta est, cultore Philippo Rick, fortasse e semine varietatis *Esopus Spitzenberg*. Inter mala in Unione Europaea et Civitatibus Foederatis Americae emptoribus nostris diebus desideratissima enumeratur.

## Bibliographia 
* Joan Morgan, Alison Richards, *The Book of Apples* (Londinii: Ebury Press, 1993) p. 223

## Nexus externi 
* "Apple dashboard" (Commissio Europaea)
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Idared

thumb|Malum cultivarietatis Idared
**Idared** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Idared Moscow in oppido Idahi anno 1942 primum evoluta est, cultore Leif Verner apud stationem experimentorum agronomorum Idahensem. Ex hybridizatione varietatum *Jonared* et Wagener orta est. Inter mala in Unione Europaea emptoribus nostris diebus desideratissima locum tertium tenet; etiam in Civitatibus Foederatis Americae inter desideratiora enumeratur.

## Bibliographia 
* Joan Morgan, Alison Richards, *The Book of Apples* (Londinii: Ebury Press, 1993) p. 220

## Nexus externi 
* "Apple dashboard" (Commissio Europaea)
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Honeycrisp

thumb|Malum cultivarietatis Honeycrisp
**Honeycrisp** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Honeycrisp apud Universitatem Minnesotensem anno 1974 primum evoluta est. Ex hybridizatione varietatum Keepsake et MN1627 eiusdem universitatis orta est. Inter mala emptoribus nostris diebus desideratissima in Civitatibus Foederatis Americae locum quintum tenet.

## Bibliographia 
* Nicholas P. Howard et al., "Elucidation of the ‘Honeycrisp’ pedigree through haplotype analysis with a multi-family integrated SNP linkage map and a large apple (Malus×domestica) pedigree-connected SNP data set" in *Horticultural Research* vol. 4 (2017) no. 17003
* Deena Shanker, Lydia Mulvany, "The Curse of the Honeycrisp Apple" (8 Novembris 2018) apud *Bloomberg*

## Nexus externi 
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Granny Smith

thumb|Malum cultivarietatis Granny Smith
**Granny Smith**, scilicet "Avia Smith", est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Granny Smith in oppido Ryde (hodie inter suburbia Sydnei) in Australia anno annis 1860 primum evoluta est, cultore Maria Anna Smith origine Angla. Inter mala in Unione Europaea emptoribus nostris diebus desideratissima locum septimum tenet una cum varietatibus *Braeburn*, *Elstar*, *Fuji*, *Ligol*. Tali enumeratione in Civitatibus Foederatis Americae locum quartum tenet.

## Bibliographia 
thumb|Maria Anna Smith cum filio (?) anno fere 1860 picta
* Joan Morgan, Alison Richards, *The Book of Apples* (Londinii: Ebury Press, 1993) pp. 214-215

## Nexus externi 
* "Apple dashboard" (Commissio Europaea)
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Elstar

[thumb|Malum cultivarietatis Elstar [Brogdale in vico apud Collectum fructuum nationale]]
**Elstar** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor *Elstar* Wageningen et Elst in oppidis Nederlandiae ab anno fere 1955 primum evoluta est, cultoribus Arie Schaap et Tijs Visser. Inter mala in Unione Europaea emptoribus nostris diebus desideratissima locum septimum tenet una cum varietatibus *Braeburn*, *Fuji*, *Granny Smith*, *Ligol*.

## Bibliographia 
* Joan Morgan, Alison Richards, *The Book of Apples* (Londinii: Ebury Press, 1993) p. 205

## Nexus externi 
* "Apple dashboard" (Commissio Europaea)

Categoria:Malus
Categoria:Cultivarietates
Cripps Pink

thumb|Malum cultivarietatis Cripps Pink
**Cripps Pink**, saepe nomine *Pink Lady* venditata, est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Cripps Pink Perthiae in urbe apud regimine Australiae Occidentalis anno 1973 primum evoluta est, cultore Ioanne Cripps origine Anglo. Inter mala in Unione Europaea emptoribus nostris diebus desideratissima locum duodecimum tenet; etiam in Civitatibus Foederatis Americae inter desideratiores enumeratur.

## Nexus externi 
* "Apple dashboard" (Commissio Europaea)
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
McIntosh (malum)

thumb|Mala cultivarietatis McIntosh
**McIntosh** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor prima Dundela in vico Ontarionis anno fere 1811 evoluta est, cultore Ioanne McIntosh origine Scotico. E semine varietatis *Fameuse* aut *Saint Lawrence* ortam esse censetur. In Canada fere omnibus nota, inter mala in Civitatibus Foederatis Americae emptoribus desideratissima etiam hodie enumeratur. Ordinatrum Macintosh a societate Apple factum ex hac varietate nominatum est.

## Bibliographia 
* Joan Morgan, Alison Richards, *The Book of Apples* (Londinii: Ebury Press, 1993) p. 234

## Nexus externi 
* "U.S. Apple Crop Facts" apud *PickYourOwn*

Categoria:Malus
Categoria:Cultivarietates
Ligol

thumb|Malum cultivarietatis Ligol
**Ligol** est cultivarietas malorum domesticarum speciei *Mali pumilae* (quae praesertim e specie sylvestri *M. sieversii* provenisse censetur). Arbor Ligol Skierniewice in urbe Poloniae ab A. A. Przybyla et S. W. Zagaja apud institutum pomarium anno 1972 primum evoluta est ex hybridizatione varietatum *Linda* et *Golden Delicious*. Inter mala in Unione Europaea emptoribus nostris diebus desideratissima locum septimum tenet una cum varietatibus *Braeburn*, *Elstar*, *Fuji*, *Granny Smith*.

## Bibliographia 
* Hong-Ki Yoon et al., "A Comparison of Selected Biochemical and Physical Characteristics and Yielding of Fruits in Apple Cultivars (Malus domestica Borkh.)" in *Agronomy* vol.  10 (2020) no. 458
* A.A. Przybyla, M. Kantorowicz-Bąk, K. Tomala, "New Polish Winter Cultivars of Apple" in *Acta Horticulturae* no. 814 (2009)

## Nexus externi 
thumb|Mala Ligol in pometo matura
* "Apple dashboard" (Commissio Europaea)

Categoria:Malus
Categoria:Cultivarietates
Norandinus et Lucina

[thumb|Norandinus, Lucina et Orcus in tabula ad [Ioannes Lanfrancus|Ioanne Lanfranco anno 1624 circa picta.]]
**Norandinus** (Italiane *Norandino*) et **Lucina** sunt duae personae in carmine epico *Orlando furioso* a scriptore Italico Ludovico Ariosto scripto.

## Biographia 
[thumb|Norandinus et Orcus in illustratione a [Daniel Chodowiecki|Daniele Chodowiecki facta intra annos 1771 et 1772.]]

Norandinus rex Saracenus Damasci est et Lucina filia regis Cypri est. Post matrimonium inter duo in insula Cypri mare procella turbatur et navis eorum in alium locum vela dat, deinde, post tres dies, navis in insulam pervenit. Norandinus venatur sed nautae eius ab Orco oppugnantur: Orcus caecus est sed magnum olfactum habuit. Nautae effugiunt sed Orcus velocior est et pauci nautarum navem conscendunt: Orcus vorat duo nautarum et alias cum Lucina in speluncam suam claudit. Deinde Orcus e spelunca exit et gregem suum depascit (Ludovicus Ariostus materiam ex *Odyssea* repetit, quia Orcus similis cyclopi Polyphemo est). 

Norandinus ex venationem redit et pauci nautae in navi regi de Orco narrant, deinde Norandinus ilico proficitur ad liberandum uxorem suam. Rex ad speluncam monstri pervenit et illic uxor Orci invenit: uxor Orci Norandino dicit quae maritus suus mulieres non vorat, sed in speluncam claudit cum illa. Mulier Orci illi consilium fugae dat sed Norandinus paratus ad servandum Lucinam est, igitur etiam uxor monstri eum adiuvat: ea corpus regis adepe animale conspergit, quia adeps odorem suum dissimulat, et regem pellem ovis dat. Norandinus igitur, pelle ovis induto, se gregis immiscet et Lucinam reperit. Norandinus consilium suum Lucinae nautisque explicat: illi aliquos capros necant, corpora eorum adepe caprorum conspergunt et pelles animalum induunt. Matinutis temporibus Orcus e spelunca exit et gregem suum depascit: nautici fugiunt sed Lucina detegitur et Orcus in speluncam denuo claudit. 

Norandinus non fugit cum nauticis sed cum Lucina illic manet, sed ad vesperum Orcus fugam nautarum percipit et Lucinam punit, quia ille eam catenis vincit apud scopulum. Norandinus non potest servare eam sed, post quattuor menses, rex Saracenus Gradassus et imperator Mongoliae Mandricardus in insulam pervenunt et Lucinam inveniunt. Liberata ea duo Saraceni apud patrum suum mittunt: cognitis rebus Norandinus in urbem suam redit et rursus coniungit cum uxore sua. Deinde quinto quoque mense dies festus sollemnis celebratur in Damasco ad memorandum historiae reginae regisque.

## Fortuna 
Anno 1624 circa pictor Italicus  tabula de historia Norandini Lucinaeque pinxit: hodie haec tabula in Pinacotheca Borgesia Romae est.

## Notae 
## Bibliographia 
* Ferroni, Giulio, *Ariosto*, Salerno Editrice, Romae, 2008.
* Rajna, Pio, ''Le fonti dell'Orlando furioso'', Sansoni, Florentiae, 1876.

Categoria:Personae Orlando Innamorato et Orlando Furioso
Categoria:Reges ficti
Doralice

[thumb|Doralice ab [Antonius Tempesta|Antonio Tempesta anno 1597 picta.]]
**Doralice** (-alices, f*.*) (Italiane *Doralice*) est persona in carmine epico *Orlando innamorato* a scriptore Italico Matthaeo Maria Boiardo scripto atque in *Orlando furioso* a scriptore Italico Ludovico Ariosto scripto.

## Biographia 
Doralice principissa Saracena et filia regis Granatae Stordilani est. Doralice mulier pulchra et suavis sed etiam volubilis est. In *Orlando furioso* Doralice sponsa ducis Algeriae Rodomontis est sed Mandricardus, rex Tartariae et imperator Mongoliae, amore capitur et eam rapit. Nunc etiam Doralice Mandricardo amore capta est et illa regem Tartariae duci Rodomonti praefert. Rodomons igitur mulieribus inimicus facitur quia Doralice iam eum non amat. Mandricardus, tamen, interficitur a milite Rogerio et Doralice mortem suae luget, sed etiam victorem admirabilem putat.

## Notae 
## Bibliographia 
* Rajna, Pio, Le fonti dell'Orlando furioso, Sansoni, Florentiae, 1876.
* Zatti, Sergio, Il Furioso fra epos e romanzo, Pacini Fazzi, Luccae, 1990.

Categoria:Personae Orlando Innamorato et Orlando Furioso
Ioannes Georgius Jacobi

**Ioannes Georgius** vulgo *Johann Georg* **Jacobi** (natus die 2 Septembris 1740 Dusseldorpii, mortuus die 4 Ianuarii 1814 Friburgi) fuit philosophus, orator, scriptor Germanicus.
## Vita
Jacobi Gottingae theologiae philosophiaeque studens neque litteras Anglicas, Italicas, Hispanicas spernebat. Anno 1766 autem professor philosophiae rhetoricaeque Halensi in universitate creatus est. Una cum Gleim consuetudinem contraxit, quem in thermis ad Bad Lauchstädt (Saxonia et Anhaltium) sitis cognoverat. Ab anno 1768 vitam Halberstadii degens Ioanne Gulielmo Ludovico Gleim auxiliante periodicum »Iris« (annis inter 1774 et 1776 tomis in octo) edidit, cui symbolas dabant Ioannes Volfgangus Goethius, Fridericus Henricus Jacobi, Iacobus Michael Reinholdus Lenz, Gulielmus Heinse, Sophia de La Roche et alii. Anno 1784 ab imperatore Iosepho II tamquam professor artium bellarum Friburgum in Brisgoviam coatus est. 

Editio omnium operum, quam auctor ipse moderari potuit, Turici annis inter 1807 et 1813 perfecta est.

## Gravitudo
Jacobi se instruebat in vestigiis Francogallicis Anglicisque i.e. dominorum Gresset, Chaulieu, Sterne praesertim. Quoniam modum in artificiosum dulcemque scribere solebatur non ab omnibus diligebatur. Commercium epistulare cum Gleim (editum anno 1768) valde mire compositum erat. Novissimis autem annis genus scribendi paulo maturius regit. Argentorati anno 1874 a Martin epistulae adhuc non editae in lucem sunt prolatae.

## Externi nexus
*Opera apud Zeno.org
Iohannes Góra

**Iohannes Góra** (Polonice: *Jan Góra*; Prudnici natus die 8 Februarii 1948; Posnaniae die 21 Decembris 2015 mortuus) est dux pater dirigens Lednica 2000.

Categoria:Incolae Poloniae
Categoria:Nati 1948
Categoria:Mortui 2015
Sophia de La Roche

**Sophia de La Roche** (nata Kaufbeuren die 6 Decembris 1731; mortua Offenbachii die 18 Februarii 1807) fuit scriptrix Germanica.

## Vita
Filia cuiusdam medici Augustae Vindelicum erudita est. Postea diu Biberach in oppido in avi domo, postea apud Wieland praedicatorem sibi familiarem vitam degit. Iste vir eam in litteras Theodiscas introduxit, atque eam utique inflammavit. Attamen ligamina ista iterum relaxabantur quamvis numquam instantia intellectualis abesset. Anno 1754, Georgio Michaeli Frank de Lichtenfels nupsit, qui scripserat *Briefe über das Mönchswesen* (1771), qui anno 1762 latifundia apud maecenatem Stadion moderabatur et politicis Augustae Trevirum consulebat. Domus eius mox conventui intellectualium Thal-Ehrenbreitstein apud Confluentiam se praebuit.

Cum dominus Laroche anno 1780 sese retraxisset, ambo Spirae latentes vixerunt, postea autem Offenbachii. Ibi naturae concessit dominus Laroche anno 1789.

Uxor autem eius ibi remanens itinera multa fecit, e.g. anno 1799 Vimariam. Mythistoriae et familiarum historiunculae epistulares vi poetica egebant, sensus omnes attingentes. Denique maxime plausum est operi a Wieland edito *Geschichte des Fräuleins von Sternheim* (Lipsiae 1771). 

Mentionis quoque digna sint haec: *Moralische Erzählungen* (Lipsiae 1782); *Geschichte von Miß Long* (1789); *Schönes Bild der Resignation* (Lipsiae 1795) et *Melusinens Sommerabende* (edidit Wieland Salinis Saxonicis anno 1806). 

Filia eius Maximiliana, qui Clementem Brentanto peperit, valde movit Goethium.

## Nexus externi
*Opera apud Zeno.org.

Categoria:Scriptores Germaniae
Categoria:Scriptores mythistoriarum Germaniae
Roslaulia

**Roslaulia** (Russice *Рославль, Roslavl’*)  est urbs in regione Smolenscensi Foederationis Russicae, ad flumen *Ostior* sita. Circa 49 milia incolarum anno 2020 habet. 

thumb|left|Monasterium Transfigurationis Roslauliae
## Historia urbis 
Urbs, primo *Rostislavia* (de nomine *Rostislaus*) nominata, anno 1137 a Rostislao Mstislai filio duce Smolenscensi condita est. Vitoldo regnante Lituaniae vectigalia ferre incepit. Anno 1522 Moscoviae adiuncta est.

## Notae 
## Nexus externi 
Categoria:Urbes regionis Smolenscensis
Categoria:Condita 1137
Mosdoc

**Mozdoc** (Russice *Моздок*, Ossetice *Мæздæг*) est urbs in re publica Ossetia Septentrionali Russiae; rei publicae urbs secunda maxima est. Ad Terekium fluvium stat. Plus quam 42 milia incolarum (anno 2020) habet, quarum circa 60 centesimae partes Russi sunt. Nomen Ossetice *silva densa* significat.

[thumb|left|Statio [ferriviaria Mosdocensis]]
## Historia
Anno 1763 ut arx condita est. Anno 1774 in arce Mosdocensi foedus Russiae et ducum Ossetiae conclusus est. Ab anno 1785 caput circuli gubernii Caucasici. Anno 1823 a fratribus Dubinin fabrica cerolei producendi in Mosdoc condita est. Post res novas Octobres ad territorium Stauropolitanum Mosdoc pertinebat, post Bellum orbis terrarum secundum ad rem publicam Ossetiam Septentrionalem adiunctum est.

## Notae 
## Nexus externi 
Categoria:Urbes Ossetiae Septentrionalis
Categoria:Condita 1763
Kašinum

**Kašinum** vel **Cassinum** (Russice *Кашин*) est urbs regionis Tueriensis Russiae et sedes administrativa districtus Kašinensis. In ripa fluminis eiusdem nominis Volgae tributarii stat. Plus quam 13 milia incolarum (anno 2020) habet.

## Historia 
Urbs primum in *Chronicis Niconis* memorata est anno 1238. Ad ducatum Pereslaviae et post ad ducatum Tueriensem pertinebat. Caput ducatus Kaschinensis sui iuris ab anno 1319 ad annum 1426 erat. Ad Moscoviam anno 1485 adiuncta est; Demetriopoli subdita aliquod tempus erat. Сirculi gubernii Tueriensis caput ab anno 1775.

thumb|left|Kašinum anno 1909

## Notae 
## Nexus externi 
Categoria:Urbes regionis Tueriensis
Categoria:Condita 1238
Vishera

**Vishera** vel **Vyšera** (Russice *Вишера*) est flumen in territorio Permico Russiae. Circiter 415 chiliometra longum est. In montibus Uralibus Borealibus oritur, et in Camam (in sinum Visherensem receptaculi aquae Camensis) effunditur. Cum inter montes fluat, multa saxa ardua et magnifica et periculosa natantibus in litoribus habet. *Krasnovišersk* (*Vishera Rubra*) urbs ad Visheram sita est.

## Notae 
## Nexus externi 
Categoria:Flumina Russiae Europaeae
Categoria:Territorium Permicum
Categoria:Systema Camae fluminis
Anna Elisabeth Schönemann

**Anna Elisabeth Schönemann** (natus die 23 Iunii 1758 Francofurti; mortuus die 6 Maii 1817 Argentorati), Germana domo diviti nata, olim Goethium pactum habuit.

## Vita
Filia argentarii vere 1775 Goethio sponsabatur, qui eam nomine *Lili* blande decanebat, sed iam post unum annum ruptio facta est, ut Anna Elisabeth mense Augusto 1778 comiti Bernardo Frederico de Türckheim, qui tunc Argentorati demarchus, nubere posset.

Rebus novis Francicis saevientibus, cum marito confugere debuit anno 1793, quo tempore ante omnes animo forti praestabat. Postea Erlangae vixit, ante reditum suum Francicum.

## Nexus externi 
* Historia amicitiae cum Goethio 
* De fano ad Krautergersheim ubi Lili sepulta est 
* Capella Turkheim et ruinae burgi Berckheimer 

Categoria:Germani
Categoria:Ioannes Volfgangus Goethius
Categoria:Mulieres
O sancta nox

thumb|upright=0.6|Adolphus Adam.
"**O sancta nox**" est cantus de Christi natu verbis "Minuit, chrétiens" ('Media nox, Christiani'), poematis Francogallici Placidi Cappeau (1808–1877), ab Adolpho Adam anno 1847 compositus. Qui hymnus nativitatem Iesu redemptionem hominis depingit.

## Historia 
In Roquemaure fine anni 1843, organum ecclesiae nuper renovatum erat. Ut res celebraretur, presbyter poetum Placidum Cappeau, qui ibi natus erat, persuasit ut poematem Nativitatis scriberet. Brevi tempore eodem anno, Adolphus Adam symphoniam composuit. Hymnus primum in Roquemaure anno 1847 a cantatrice Emilia Laurey cantus est.

Presbyter Unitarianus Iohannus Sullivan Dwight, editor Ephemeris Musicae Dwighti, translationem Anglicam anno 1855 scripsit. Haec popularis in Foederatis Civitatibus Americae facta est, praecipue boreale, ubi versus tertius abolitionistis placuit, exempli gratia Dwight ipse.

## Repraesentationes 
Hic cantus a multis cantatoribus notis representatus est. Paucis translationibus notis haud exceptatis:

* 1996: translatio Iohanni Berry
* 1997: translatio Martinae McBride
* 1998: translatio Celinae Dion
* 2002: translatio Iosuis Groban
* 2006: translatio Iosuis Gracin
* 2012: translatio Ludi Primarii Ladywell in Motherwell

## Notae 
## Nexus externi 
* "Cantique de Noël": in International Music Score Library Project
* Symphonia pro voce et clavichordio
* Symphonia apud *Art Song Central*
* "Minuit Chrétien" TuTuberensis,  (translatio Francogallica originalis)

Categoria:Carmina natalicia
Categoria:Musica 1847
Prudnicium

**Prudnicium** (Polonice: *Prudnik*, Silesice *Prudnik, Prōmnik*, Theodisce *Neustadt O.S.*) est urbs in Polonia. Sita est ad flumen Prudnik in regione antiquitus Silesia appellata, in palatinatu Opoliensi hodierno.

## Coniunctiones communium 
* Northeim 
* Bohumín 
* Nadvirna 
* Krnov 
* Meliscianum 

## Praeclari cives 
* Iohannes Góra

## Notae 
## Nexus externi 
Categoria:Urbes Poloniae
Categoria:Loci habitati Silesiae